b'\n_START_ARTICLE_\nTetradimita\n_START_SECTION_\nCaracter\xc3\xadstiques\n_START_PARAGRAPH_\nLa tetradimita \xc3\xa9s un sulfur de bismut i tel\xc2\xb7luri. Es pot confondre amb facilitat amb la nagyagita. Soluble en HNO\xe2\x82\x83 i H\xe2\x82\x82SO\xe2\x82\x84. A m\xc3\xa9s dels elements de la seva f\xc3\xb3rmula, Bi\xe2\x82\x82Te\xe2\x82\x82Sm sol portar com impureses: seleni, or, coure i plom. Cristal\xc2\xb7litza en el sistema tricl\xc3\xadnic formant prismes piramidals. Tamb\xc3\xa9 s\'hi pot trobar de manera granular, massiva o foliada. \xc3\x89s usada com a mena de bismut i or._NEWLINE_Segons la classificaci\xc3\xb3 de Nickel-Strunz, la tetradimita pertany a "02.DC: Sulfurs met\xc3\xa0l\xc2\xb7lics, amb variable M:S" juntament amb els seg\xc3\xbcents minerals: hedleyita, ikunolita, ingodita, jos\xc3\xa9ita-B, kawazulita, laitakarita, nevskita, paraguanajuatita, pilsenita, skippenita, sulfotsumoita, tel\xc2\xb7lurantimoni, tel\xc2\xb7lurobismuthita, tsumoita, baksanita, jos\xc3\xa9ita-C, protojos\xc3\xa9ita, sztr\xc3\xb3kayita, vihorlatita i tel\xc2\xb7luronevskita.\n_START_SECTION_\nFormaci\xc3\xb3 i jaciments\n_START_PARAGRAPH_\nApareix en filons hidrotermals de quars amb or, de moderada a alta temperatura de formaci\xc3\xb3. Tamb\xc3\xa9 en jaciments de metamorfisme de contacte. Sol trobar-se associada a altres minerals com: tel\xc2\xb7luri, telurobismutita, or, plata, bismut, hessita, petzita, calaverita, matildita, alta\xc3\xafta, pirita, pirrotina, galena, esfalerita, arsenopirita, calcopirita o quars. Els seus jaciments s\xc3\xb3n molt rars. Es coneixen jaciments a Ciclova Rom\xc3\xa2n\xc4\x83 (Romania), als Estats Units i al Jap\xc3\xb3.'